

R E P U B L I K A H R V A T S K A

DUBROVAČKO-NERETVANSKA ŽUPANIJA

**G R A D D U B R O V N I K**

Gradonačelnik

KLASA: 363-01/18-09/28

URBROJ: 2117/01-01-19-02

Dubrovnik, 28. veljače 2019.g.

Na temelju članaka 48. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727),123/17) i članka 41. Statuta Grada Dubrovnika („Službeni glasnik Grada Dubrovnika“ broj 4/09, 6/10, 3/11, 14/12, 5/13, 6/13-pročišćeni tekst, 9/15 i 5/18), gradonačelnik Grada Dubrovnika donio je

**ZAKLJUČAK**

1. Utvrđuje se prijedlog Odluke o nerazvrstanim cestama na području Grada Dubrovnika i upućuje Gradskom vijeću na raspravu i donošenje.
2. Izvjestitelj u ovom predmetu je Đuro Šutalo, pročelnik Upravnog odjela za promet .

PRILOG:

* prijedlog Odluke o nerazvrstanim cestama na području Grada Dubrovnika.

Gradonačelnik

Mato Franković

DOSTAVITI:

1. Gradsko vijeće, ovdje
2. Upravni odjel za promet, ovdje
3. Upravni odjel za komunalne djelatnosti i mjesnu samoupravu, ovdje
4. Evidencija
5. Pismohrana

Gradsko vijeće

KLASA:

URBROJ:

Dubrovnik,

Na temelju članka 109. Zakona o cestama ("Narodne novine", broj [84/11](http://www.zakon.hr/cms.htm?id=322), [22/13](http://www.zakon.hr/cms.htm?id=323), [54/13](http://www.zakon.hr/cms.htm?id=324), [148/13](http://www.zakon.hr/cms.htm?id=594), [92/14](http://www.zakon.hr/cms.htm?id=1010)) članka 35. Zakona o lokalnoj i područnoj (regionalnoj) samoupravi ("Narodne novine", broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157).) i članka 32. Statuta Grada Dubrovnika („Službeni glasnik Grada Dubrovnika“ broj 4/09, 6/10, 3/11, 14/12, 5/13, 6/13-pročišćeni tekst, 9/15 i 5/18) ), Gradsko vijeće Grada Dubrovnika na \_\_\_\_ sjednici održanoj \_\_\_\_\_\_\_\_\_\_\_ donijelo je sljedeću:

**O D L U K U**

**o nerazvrstanim cestama na području Grada Dubrovnika**

I. OPĆE ODREDBE

Članak 1.

Ovom Odlukom se uređuje upravljanje, građenje, rekonstrukcija i održavanje nerazvrstanih cesta na području Grada Dubrovnika (u daljnjem tekstu: Grad), kontrola i nadzor nad izvođenjem radova na nerazvrstanim cestama te mjere za zaštitu nerazvrstanih cesta.

Članak 2.

Pojedini izrazi, u smislu ove Odluke, imaju sljedeće značenje:

* "nerazvrstana cesta" je cesta na području Grada koja se koristi za promet vozilima, koju svatko može slobodno koristiti na način i pod uvjetima propisanim zakonom kojim se uređuju ceste, drugim propisima i ovom Odlukom, a koja nije razvrstana kao javna cesta,
* "raskrižje" je prometna površina na kojoj se u istoj razini ili u različitim razinama križaju dvije ili više cesta ili na kojoj se više cesta spaja u širu prometnu površinu,
* "zaštitni pojas" je zemljište uz nerazvrstanu cestu na kojem se primjenjuju ograničenja propisana zakonom kojim se uređuju ceste,
* "priključak na cestu" je dio ceste kojim se neka prometna površina povezuje s nerazvrstanom cestom,
* "prilaz na cestu" je uređena površina uz cestu preko koje se vozila i drugi sudionici u prometu, koji dolaze sa zemljišta ili iz zgrada pokraj ceste, neposredno uključuju u promet na cesti,
* "redovito održavanje" nerazvrstane ceste čini skup mjera i radnji koje se obavljaju tijekom većeg dijela godine ili cijele godine uključujući i sve objekte i instalacije, sa svrhom održavanja prohodnosti i tehničke ispravnosti ceste i sigurnosti prometa na njoj,
* "izvanredno održavanje" nerazvrstane ceste su povremeni radovi koji se obavljaju radi mjestimičnog poboljšanja pojedinih dijelova ceste bez izmjene tehničkih elemenata ceste, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa,
* "prekomjerna uporaba" nerazvrstane ceste je privremeno ili trajno povećanje prometa teških i srednje teških vozila (vozila ukupne mase veće od 7,5 tona) na cesti ili njezinom dijelu koje nastaje kao posljedica izvođenja građevinskih radova, prijevoza ljudi, prijevoza radi opskrbe poslovnih prostora, i sličnih djelatnosti,
* „prekopavanje“ je izvođenje radova na nerazvrstanoj cesti koji se sastoje od razbijanja i uklanjanja kolničke konstrukcije, iskopa materijala iz temeljnog tla ili iz nasipa, uklanjanja odnosno postavljanja vodova, nasipavanja i zbijanja nasutog materijala te obnove kolničke konstrukcije nakon prekopavanja,
* „izvanredni prijevoz“ je prijevoz vozilima koja sama ili s teretom premašuju propisane dimenzije ili ukupnu masu, odnosno propisana osovinska opterećenja,
* „investitor“ je pravna ili fizička osoba u čije ime se izvode radovi ili izvodi građenje,
* „izvođač“ je pravna ili fizička osoba koja izvodi pojedine radove ili izvodi građenje.

Članak 3.

Nerazvrstana cesta na području Grada je javno dobro u općoj uporabi i u vlasništvu Grada. Nerazvrstana cesta se ne može otuđiti iz vlasništva Grada niti se na njoj mogu stjecati stvarna prava, osim prava služnosti i prava građenja radi građenje građevina sukladno odluci Gradonačelnika Grada Dubrovnika (u daljnjem tekstu: Gradonačelnik), pod uvjetom da ne ometaju odvijanje prometa i održavanje nerazvrstane ceste.

Dio nerazvrstane ceste namijenjen pješacima (nogostup i slično) može se dati u zakup sukladno općem aktu o davanju u zakup javnih površina i drugih nekretnina u vlasništvu Grada za postavljanje privremenih objekata, te se može odobriti i postavljanje reklamnih i oglasnih predmeta sukladno općem aktu kojim se uređuje reklamiranje na području Grada Dubrovnika, ako se time ne ometa odvijanje prometa, sigurnost kretanja pješaka i održavanje nerazvrstane ceste.

Nekretninu koja je izvlaštenjem, pravnim poslom ili na drugi način postala vlasništvo Grada, a lokacijskom dozvolom je predviđena za građenje nerazvrstane ceste, Grad ne može otuđiti.

Članak 4.

Kada je trajno prestala potreba korištenja nerazvrstane ceste na području Grada ili njezinog dijela može joj se ukinuti status javnog dobra u općoj upotrebi, a nekretnina kojoj prestaje taj status ostaje u vlasništvu Grada.

Odluku o ukidanju statusa javnog dobra u općoj uporabi nerazvrstane ceste ili njezinog dijela donosi Gradsko vijeće Grada Dubrovnika.

Članak 5.

Pod nerazvrstanim cestama, u smislu ove Odluke, razumijevaju se naročito:

* ceste na području Grada koje sukladno zakonu kojim se uređuju ceste prestaju biti razvrstane kao javne ceste, a određene su podzakonskim propisom,
* ceste koje povezuju područja unutar Grada,
* terminali i okretišta vozila javnog prijevoza,
* pristupne ceste do stambenih, poslovnih, gospodarskih i drugih građevina,
* druge ceste na području Grada koje nisu razvrstane kao javne ceste.

Članak 6.

Nerazvrstanu cestu čine:

* cestovna građevina (donji stroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i slično), nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),
* građevna čestica, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa, benzinske postaje, servisi i drugo),
* zemljišni pojas s obiju strana ceste potreban za nesmetano održavanje ceste prema projektu ceste,
* prometna signalizacija (okomita, vodoravna i svjetlosna) i oprema za upravljanje i nadzor prometa,
* javna rasvjeta u funkciji nerazvrstane ceste i oprema ceste (odbojnici i zaštitne ograde, uređaji za zaštitu od buke, uređaji za naplatu parkiranja i slično).

Članak 7.

Odredbe ove Odluke na odgovarajući se način primjenjuju i na održavanje, i zaštitu drugih javno prometnih površina na području Grada.

Javno prometne površine, u smislu stavka 1. ovoga članka, jesu: pješačka zona, pješačka staza, javno stubište i druge javno prometne površine u suglasju s odlukom kojom se uređuje komunalni red.

II. UPRAVLJANJE NERAZVRSTANIM CESTAMA

Članak 8.

Grad Dubrovnik, Upravni odjel nadležan za promet, upravlja nerazvrstanim cestama na području Grada Dubrovnika.

Grad Dubrovnik, Upravni odjel nadležan za izgradnju i upravljanje projektima priprema i provodi projekte građenja i rekonstrukcije nerazvrstanih cesta i drugih javnih prometnih površina na području Grada Dubrovnika.

Upravni odjel nadležan za promet vodi jedinstvenu bazu podataka o nerazvrstanim cestama u suglasju sa pozitivnim propisima kojim se uređuje sadržaj i način vođenja jedinstvene baze podataka o nerazvrstanim cestama.

Grad Dubrovnik, Upravni odjel nadležan za proračun i financije obavlja poslove knjigovodstvenog evidentiranja nerazvrstanih cesta kao imovine Grada.

Članak 9.

Poslovi upravljanja nerazvrstanim cestama, u smislu ove Odluke, razumijevaju naročito:

* održavanje nerazvrstanih cesta,
* upravljanje prometom na nerazvrstanim cestama sukladno Zakonu o sigurnosti prometa na cestama.

1. **Građenje i rekonstrukcija nerazvrstanih cesta**

Članak 10.

Poslovi građenja i rekonstrukcije nerazvrstanih cesta razumijevaju naročito:

* pripremu, izradu i ustupanje izrade potrebnih studija te njihovu stručnu ocjenu,
* ustupanje usluga projektiranja s istražnim radovima,
* ustupanje usluga projektiranja opreme, pratećih objekata i prometne signalizacije,
* ishođenje lokacijskih, građevinskih i uporabnih dozvola, odnosno drugih akata na temelju kojih je dopuštena gradnja i uporaba građevine sukladno propisima,
* ustupanje radova izmještanja komunalne i druge infrastrukture,
* ustupanje geodetskih radova,
* ustupanje radova građenja i rekonstrukcije,
* ustupanje usluga stručnog nadzora građenja,
* organizaciju tehničkog pregleda i primopredaju nerazvrstane ceste te dijelova nerazvrstane ceste i objekata na korištenje i održavanje,
* investitorski nadzor nad provođenjem projekata,
* ustupanje revizije projekata u odnosu na osnovne uvjete kojima nerazvrstana cesta mora udovoljiti u pogledu sigurnosti prometa.

Članak 11.

Upravni odjel nadležan za promet izdaje odobrenje na elaborat za uspostavu privremene regulacije prometa na nerazvrstanoj cesti u slučajevima iz čl. 23. ove odluke.

Članak 12.

Ako se prilikom građenja ili rekonstrukcije nerazvrstane ceste predviđa i građenje ili rekonstrukcija komunalnih i drugih instalacija i uređaja unutar građevine nerazvrstane ceste, tehnička dokumentacija mora obuhvatiti i te instalacije i uređaje.

Troškove izrade tehničke dokumentacije te troškove građenja ili rekonstrukcije instalacija i uređaja iz stavka 1. ovoga članka, snosi investitor odnosno vlasnik tih instalacija i uređaja.

1. **Održavanje nerazvrstanih cesta**

Članak 13.

Poslove održavanja nerazvrstanih cesta obavlja pravna odnosno fizička osoba kojoj je to povjereno ugovorom sukladno propisima (u daljnjem tekstu: izvođač radova redovnog održavanja ceste), a prema godišnjem programu kojim se utvrđuje održavanje komunalne infrastrukture u skladu sa zakonom kojim se uređuje komunalno gospodarstvo.

Iznimno od odredbe stavka 1. ovoga članka, radove na održavanju:

* zelenih površina, drvoreda i samostalnog ukrasnog grmlja,
* zatvorenog sustava za odvodnju oborinskih voda sa nerazvrstane ceste koji je dio mjesne kanalizacijske ili kanalske mreže,
* javne rasvjete,

obavljaju pravne odnosno fizičke osobe kojima je to povjereno ugovorom sukladno propisima.

Revizijska okna i poklopce revizijskih okana svih komunalnih ili drugih instalacija i uređaja ugrađenih u cestovnu građevinu nerazvrstane ceste dužan je održavati vlasnik tih instalacija i uređaja.

Članak 14.

Poslovi održavanja nerazvrstanih cesta razumijevaju naročito:

* planiranje održavanja i mjere za zaštitu nerazvrstanih cesta i prometa na njima,
* redovito i izvanredno održavanje nerazvrstanih cesta,
* ustupanje radova redovitog i izvanrednog održavanja nerazvrstanih cesta,
* stručni nadzor i kontrola kakvoće ugrađenih materijala i izvedenih radova na održavanju nerazvrstanih cesta,
* ustupanje usluga stručnog nadzora i kontrole kakvoće ugrađenih materijala i izvedenih radova na održavanju nerazvrstanih cesta.

Članak 15.

Poslovi redovitog održavanja nerazvrstanih cesta razumijevaju naročito:

* svakodnevnu ophodnju,
* svakodnevno praćenje stanja nerazvrstanih cesta,
* stručni pregled stanja cestovnih objekata,
* obnavljanje, zamjenu i pojačanje donjeg stroja kolnika i kolničke konstrukcije većeg opsega,
* obnavljanje i zamjenu završnog sloja kolničke konstrukcije većeg opsega,
* mjestimične popravke završnog sloja kolničke konstrukcije izgrađenog od asfalta, betona, betonskih elemenata, kamena te nosivog sloja kolničke konstrukcije i posteljice,
* mjestimične popravke dijelova cestovne građevine (most, vijadukt, podvožnjak, nadvožnjak, propust, pothodnik, nadhodnik, galerija, pasaž, tunel, potporni i obložni zid),
* čišćenje i uklanjanje odronjenih i drugih materijala sa nerazvrstane ceste,
* zaštita pokosa nasipa, usjeka i zasjeka, uređenje bankina i bermi,
* uništenje nepoželjne vegetacije,
* popravak, zamjena i obnova vertikalne i horizontalne signalizacije i opreme,
* održavanje svjetlosne signalizacije,
* hitni popravci i intervencije u svrhu uspostavljanja prometa i privremene regulacije prometa nastalih uslijed nepredvidljivih okolnosti,
* uklanjanje vozila ili dijelova vozila oštećenih u prometnoj nezgodi,
* osiguranje prohodnosti u zimskim uvjetima (u daljnjem tekstu: zimska služba).

Članak 16.

Popravci udarnih rupa, oštećenja i drugih izrazito opasnih mjesta na nerazvrstanoj cesti moraju se obaviti u najkraćem roku uporabom materijala koji kvalitetom odgovara prometno-tehničkim karakteristikama nerazvrstane ceste.

Ako popravak nerazvrstane ceste nije moguće izvesti uporabom materijala iz stavka 1. ovoga članka, nerazvrstana cesta se mora privremeno popraviti drugim materijalom, dok se ne steknu uvjeti za izvođenje radova u smislu stavka 1. ovoga članka.

Članak 17.

Zimska služba obuhvaća niz radnji, mjera, postupaka i aktivnosti u zimskom razdoblju koje imaju zadaću osigurati mogućnost odvijanja prometa na nerazvrstanoj cesti uz najveću moguću sigurnost sudionika u prometu i prihvatljive troškove.

U smislu ove Odluke, smatra se da je osigurana mogućnost odvijanja prometa na nerazvrstanoj cesti kada je radovima na uklanjanju snijega omogućeno prometovanje vozila uz upotrebu zimske opreme.

Članak 18.

Radi provedbe zimske službe, Gradonačelnik donosi izvedbeni program održavanja nerazvrstanih cesta u zimskom razdoblju, od 15. studenoga tekuće godine do 15. ožujka naredne godine (u daljnjem tekstu: Izedbeni program) na prijedlog izvođača radova redovnog održavanja ceste, koji ga je dužan podnijeti na prihvaćanje upravitelju ceste najkasnije do 15. listopada tekuće godine.

Članak 19.

Izvedbeni program iz članka 18. ove Odluke naročito sadrži:

* mjesto pripravnosti zimske službe,
* stupnjeve pripravnosti usklađene sa stupnjevima pripravnosti utvrđenim za javne ceste,
* potreban broj ljudstva, mehanizacije i materijala za posipavanje i njihov razmještaj, redoslijed i prioritet izvođenja radova,
* dinamiku provođenja pojedinih aktivnosti,
* nadzor i kontrolu provođenja zimske službe,
* uvjete kada se zbog sigurnosti prometa isti ograničava ili zabranjuje za pojedine vrste vozila,
* procjenu troškova zimske službe,
* obavješćivanje o stanju i prohodnosti cesta.

Članak 20.

Pod radovima održavanja nerazvrstane ceste u zimskim uvjetima razumijevaju se naročito:

* pripremni radovi prije nastupanja zimskih uvjeta,
* organiziranje mjesta pripravnosti i njihovo označavanje,
* zaštitne mjere protiv stvaranja poledice, snježnih nanosa i zapuha,
* čišćenje snijega s kolnika, nogostupa i prometne signalizacije,
* uklanjanje posutog pijeska,
* obilježavanje rubova kolnika,
* osiguravanje odvodnje kolnika,
* uklanjanje vozila s kolnika,
* postavljanje posebne prometne signalizacije u slučajevima posebnog režima prometa ili zatvaranja dijela nerazvrstane ceste.

Članak 21.

Poslovi izvanrednog održavanja nerazvrstanih cesta razumijevaju naročito:

* obnavljanje i zamjenu kolničkog zastora,
* ojačanje kolnika i mjestimične popravke kolničke konstrukcije u svrhu zaštite i povećanja nosivosti ceste,
* sanaciju odrona, potpornih i obložnih zidova i klizišta,
* zamjenu i veći popravak dijelova cestovne građevine (most, vijadukt, podvožnjak, nadvožnjak, propust, pothodnik, nadhodnik, galerija, pasaž, tunel),
* poboljšanje sustava za oborinsku odvodnju,
* ublažavanje nagiba pokosa i ostale radove na zaštiti kosina od erozije,
* korekciju prometno-tehničkih elemenata većeg opsega sa svrhom poboljšanja sigurnosti prometa i povećanja propusne moći,
* dopunu prometne signalizacije, uređaja i opreme kojima se mijenja osnova postojeće regulacije prometa.

Poslovi izvanrednog održavanja nerazvrstanih cesta mogu se izvoditi samo na temelju glavnog ili izvedbenog projekta.

III. MJERE ZA ZAŠTITU NERAZVRSTANIH CESTA

Članak 22.

Nerazvrstane ceste mogu se koristiti samo za promet vozila i pješaka, a u druge svrhe samo u slučajevima, na način i pod uvjetima propisanim zakonom kojim se uređuju ceste, zakonom kojim se uređuje sigurnost prometa na cestama i ovom Odlukom.

Radi zaštite nerazvrstane ceste i sigurnosti prometa na njoj, na nerazvrstanoj cesti je zabranjeno naročito:

* oštetiti, ukloniti, premjestiti, zakriti ili na bilo koji drugi način izmijeniti postojeće stanje prometne signalizacije, prometnu opremu te cestovne uređaje,
* trajno ili privremeno zaposjedati ili na drugi način smetati posjed nerazvrstane ceste ili njezinog dijela,
* dovoditi oborinsku vodu, otpadne vode i ostale tekućine,
* sprječavati otjecanja voda s nerazvrstane ceste,
* vući metalne, drvene ili druge predmete ili materijal,
* postavljati ograde, saditi živice, drveće i druge nasade,
* odlagati drvnu masu, građevinske i ostale materijale ili predmete,
* postavljati spomen ploče i ostala spomen obilježja,
* postavljati transparente, plakate i druge oblike obavještavanja odnosno oglašavanja bez odobrenja Upravnog odjela za komunalne djelatnosti i mjesnu samoupravu,
* rasipavati tucanik, građevinski materijal i sl., nanositi blato, ulje ili na drugi način onečišćavati nerazvrstanu cestu,
* odlagati snijeg ili led,
* obavljati druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

Radi zaštite nerazvrstane ceste i sigurnosti prometa na njoj, u zaštitnom pojasu nerazvrstane ceste zabranjeno je naročito:

* postavljati i koristiti svjetla ili svjetlosne uređaje koji mogu ugroziti sigurnost prometa,
* namjerno paliti vatru i korov,
* puštati domaće životinje bez nadzora,
* ostavljati snijeg ili led koji može skliznuti na nerazvrstanu cestu,
* postavljati ograde, saditi živice, drveće i druge nasade koji onemogućavaju preglednost ili zaklanjaju prometne znakove,
* ostavljati drveće i druge predmete i stvari koje mogu pasti na nerazvrstanu cestu,
* obavljati druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

Izvođač radova redovnog održavanja ceste mora bez odgode, odmah nakon saznanja, s ceste ukloniti sve zapreke ili druge posljedice zabranjenih radnji, koje bi mogle oštetiti nerazvrstanu cestu, ugroziti, ometati ili smanjiti sigurnost prometa na nerazvrstanoj cesti.

Ako izvođač radova redovnog održavanja ceste ne može zapreku ukloniti odmah ili sanirati nastalo opasno mjesto na nerazvrstanoj cesti, do uklanjanja zapreke ili sanacije opasnog mjesta, onda on mora taj dio nerazvrstane ceste osigurati propisanom prometnom signalizacijom te o zapreci i ostalim posljedicama zabranjenih radnji bez odgode obavijestiti nadležno tijelo iz članka 55.ove Odluke.

Članak 23.

Na nerazvrstanoj cesti zabranjeno je poduzimati bilo kakve radove ili radnje, ukoliko za to ne postoji prethodno pisano odobrenje nadležnog upravnog odjela o čemu će se donijeti rješenje.

Odobrenje u smislu stavka 1. ovoga članka izdaje se za:

* prekomjernu uporabu nerazvrstane ceste,
* privremenu regulaciju prometa radi zauzimanja nerazvrstane ceste zbog uređenja gradilišta, izvođenja građevinskih i drugih radova, odlaganja materijala radi gradnje i slično,
* prekopavanje nerazvrstane ceste radi popravka ili ugradnje komunalnih i drugih instalacija i uređaja te radi priključenja na te instalacije i uređaje,

O zahtjevima za odobravanje prekomjerne uporabe nerazvrstane ceste odlučuje Upravni odjel nadležan za promet.

O zahtjevima za odobravanje privremene regulacije prometa radi zauzimanja nerazvrstane ceste zbog uređenja gradilišta, izvođenja građevinskih i drugih radova, odlaganja materijala radi gradnje i slično odlučuje Upravni odjel nadležan za promet.

O zahtjevima za prekopavanje nerazvrstane ceste radi popravka ili ugradnje komunalnih instalacija i uređaja (elekroinstalacije, telefonske i televizijske), te radi priključenja na te instalacije i uređaje odlučuje Upravni odjel nadležan za poslove komunalne djelatnosti.

O zahtjevima za prekopavanje nerazvrstane ceste radi popravka ili ugradnje na vodnu i kanalizacijsku infrastrukturu odlučuje Upravni odjel nadležan za promet.

Pravna ili fizička osoba koja podnosi zahtjev za odobrenje prekomjerne uporabe nerazvrstane ceste iz stavka 2. ovog članka dužna je isti podnijeti najkasnije tri (3) dana prije dana koji je naznačen kao dan za koji se traži odobrenje za prekomjernu uporabu i opterećenje nerazvrstane ceste. U iznimno opravdanim okolnostima, zahtjev se može podnijeti najkasnije jedan (1) dan prije dana koji je naznačen kao dan za koji se traži odobrenje za prekomjernu uporabu i opterećenje nerazvrstane ceste.

Pravna ili fizička osoba koja podnosi zahtjev za odobrenje prekomjerne uporabe nerazvrstane ceste iz stavka 2. ovog članka dužna u zahtjevu naznačiti vremensko razdoblje u kojem se planira obaviti prijevoz, rutu prijevoza, registracijsku oznaku vozila kojim se namjerava izvršiti prijevoz. Zahtjevu se prilaže preslik prometne knjižice vozila kojim se namjerava izvršiti prijevoz i dokaz o uplati naknade za prekomjernu uporabu nerazvrstane ceste iz članka 25. ove Odluke.

Pravna ili fizička osoba koja podnosi zahtjev za odobrenje za prekopavanje nerazvrstane ceste dužna je isti podnijeti najkasnije 15 (petnaest) dana prije dana koji je naznačen kao dan početka obavljanja prekopavanja.

Pravna ili fizička osoba koja podnosi zahtjev za prekopavanje nerazvrstane ceste radi popravka ili ugradnje komunalnih i drugih instalacija i uređaja te radi priključenja na te instalacije i uređaje iz stavka 2. ovog članka dužna je u zahtjevu naznačiti vremensko razdoblje u kojem namjerava izvršiti prekopavanje te dostaviti dokaz o uplati naknade iz čl. 30. Odluke i elaborat privremene regulacije prometa.

Članak 24.

Pravna ili fizička osoba koja podnosi zahtjev za odobrenje prekomjerne uporabe nerazvrstane ceste, odnosno koja prekomjerno rabi nerazvrstanu cestu dužna je platiti naknadu za prekomjernu uporabu nerazvrstane ceste u skladu sa iznosima iz članka 25. ove Odluke.

Ako je zbog prekomjerne uporabe nerazvrstane ceste došlo do njezina oštećenja, ona će se popraviti i dovesti u prvotno stanje o trošku pravne ili fizičke osobe kojoj je izdano odobrenje za prekomjernu uporabu nerazvrstane ceste. Radove na dovođenju nerazvrstane ceste u stanje koje je prethodilo oštećenjima obavlja izvođač radova redovnog održavanja ceste.

Oštećenja iz prethodnoga stavka, u svakom pojedinom slučaju, utvrdit će ovlaštena osoba

Upravnog odjela nadležnog za promet i predstavnik pravne ili fizičke osobe kojoj je izdano odobrenje za prekomjernu uporabu i opterećenje nerazvrstane cesteo čemu se sastavlja zapisnik. Ukoliko predstavnik pravne ili fizičke osobe kojoj je izdano odobrenje za prekomjernu uporabu i opterećenje nerazvrstane odbije sudjelovati (izričito ili se iz njegova postupanja može zaključiti da odbija sudjelovati) u postupku utvrđivanja oštećenja nerazvrstane ceste tada će oštećenja iz prethodnog stavka utvrditi ovlaštena osoba nadležnog upravnog odjela.

Članak 25.

Naknada za prekomjernu uporabu nerazvrstane ceste iznosi:

Dnevna Mjesečna Godišnja

600,00 kuna 12.000,00 kuna 100.000,00 kuna

Članak 26.

Naknada se uplaćuje na transakcijski račun Grada Dubrovnika prije izdavanja odobrenja.

Sredstva naknade za prekomjernu uporabu nerazvrstane ceste prihod su proračuna Grada Dubrovnika i namijenjena su za financiranje njihova održavanja.

Članak 27.

U iznimnim slučajevima, radi redovite opskrbe Grada tekućim energentima, na prijedlog, Upravnog odjela nadležnog za promet, odobrava se posebni iznos naknade za prekomjernu uporabu i opterećenje nerazvrstane ceste trgovačkom društvu INA d. d. na rok od jedne godine.

Godišnja naknada iz stavka 1. ovog članka iznosi najmanje 250.000,00 kuna, a predstavlja paušalni iznos koji se mora uplatiti najkasnije do 15. siječnja kalendarske godine za koju se izdaje odobrenje za prekomjernu uporabu i opterećenje nerazvrstane ceste.

Nakon uplate iznosa iz prethodnoga stavka, Upravni odjel za promet izdat će godišnje odobrenje za sva vozila trgovačkog društva INA d.d., sukladno popisu vozila koji će INA d.d. dostaviti odmah po uplati.

Sva prava i obveze između Grada i INE d. d. regulirat će se posebnim ugovorom. Odobrenje za prekomjernu uporabu i opterećenje nerazvrstane ceste vozila isključivo se izdaje za prometovanje prema važećoj prometnoj signalizaciji.

Članak 28.

Nerazvrstana cesta može se zauzeti radi uređenja gradilišta, izvođenja građevinskih i drugih radova, odlaganja materijala radi gradnje i slično.

Nerazvrstana cesta može se privremeno zauzeti i za parkiranje reportažnih, mjernih i sličnih specijalnih vozila.

Za zauzimanje nerazvrstane ceste iz stavka 1. i 2. ovoga članka plaća se naknada.

Visinu naknade za zauzimanje nerazvrstane ceste utvrđuje upravni odjel nadležan za poslove gospodarenja nekretninama.

Iznimno od odredbe članka 23. ove Odluke, za privremeno zauzimanje nerazvrstane ceste koje ukupno traje do dva sata, pravna ili fizička osoba nije dužna ishoditi pisano odobrenje nadležnog upravnog odjela.

U slučaju iz prethodnog stavka ovoga članka, osoba koja namjerava privremeno zauzeti nerazvrstanu cestu obvezna je o tome pismeno obavijestiti upravni odjel nadležan za promet i Ministarstvo unutarnjih poslova, nadležnu policijsku upravu najmanje 24 sata prije zauzimanja nerazvrstane ceste.

Članak 29.

Nerazvrstana cesta može se prekopavati radi izvođenja radova na popravcima ili ugradnji komunalnih i drugih instalacija i uređaja te radi priključenja na te instalacije i uređaje.

Za prekopavanje iz stavka 1. ovoga članka plaća se naknada koju su dužne platiti sve fizičke ili pravne osobe kojima se izdaje odobrenje za prekopavanje nerazvrstane ceste.

Naknada iz stavka 2. ovog članka iznosi 100,00 kuna po metru četvornom ili metru dužnom prometne površine nerazvrstane ceste koja će se prekopavati.

Članak 30.

Investitori radova dostavljaju Upravnom odjelu nadležnom za poslove komunalne djelatnosti godišnji plan prekopavanja nerazvrstanih cesta, najkasnije do 1. ožujka za tekuću kalendarsku godinu.

Sva prekopavanja nerazvrstanih cesta moraju biti usklađena s planovima gradnje i rekonstrukcije nerazvrstanih cesta na području Grada.

Prekopavanje nerazvrstanih cesta nije dozvoljeno obavljati na području i za vrijeme odvijanja većih manifestacija u Gradu kao i u vrijeme određeno Odlukom o privremenoj zabrani izvođenja građevinskih radova na području Grada Dubrovnika za tekuću godinu.

Članak 31.

Radove na obnovi kolničke konstrukcije na mjestu prekopavanja nerazvrstane ceste za koje nije potreban akt na temelju kojeg je dopuštena gradnja sukladno zakonu kojim se uređuje prostorno uređenje i gradnja, iz članka 37. ove Odluke izvodi izvođač radova redovnog održavanja ceste o trošku investitora.

Članak 32.

Rješenje kojim se daje odobrenje za prekopavanje nerazvrstane ceste, u smislu članka 23. ove Odluke, sadrži naročito:

* mjesto i vrijeme izvođenja radova na prekopavanju,
* privremenu regulaciju prometa,
* uvjete izvođenja radova i sanacije u skladu s pravilima struke,
* mjere zaštite sudionika u prometu,
* druge bitne elemente koji utječu na uređenu zelenu površinu zahvaćenu prekopavanjem nerazvrstane ceste, na sigurnost prometa i stabilnost građevina u blizini mjesta prekopavanja,
* iznos naknade za prekopavanje i rok plaćanja,
* vrijeme prekopavanja koje se, u pravilu, utvrđuje kao vrijeme u kojem će izvođenje radova na prekopavanju u što manjoj mjeri otežati odvijanje prometa.

Članak 33.

Nadzor nad prekopavanjem i dovođenje nerazvrstane ceste u prvotno stanje u nadležnosti je upravnoga odjela koji je izdao odobrenje za prekopavanje nerazvrstane ceste.

Članak 34.

Nerazvrstana cesta koja se zauzima ili prekopava mora se dovesti u prvotno stanje.

Ako je zbog uzdužnoga zauzimanja ili prekopavanja nerazvrstane ceste oštećeno do jedne trećine širine ceste, dovođenjem u prvotno stanje smatra se sanacija oštećenja u cijeloj dužini i najmanje 1 (jedan) metar lijevo i desno od rubova rova.

Ako je zbog uzdužnog zauzimanja ili prekopavanja nerazvrstane ceste oštećeno više od jedne trećine širine kolnika, pločnika ili druge prometne površine, dovođenjem u prvotno stanje smatra se sanacija polovice širine kolnika, pločnika ili druge prometne površine od početne do završne točke oštećenja.

Ako je zbog poprečnoga zauzimanja ili prekopavanja oštećeno do polovice širine kolnika, pločnika ili drugog dijela nerazvrstane ceste, dovođenjem u prvotno stanje smatra se sanacija cijele širine kolnika, pločnika, tj. drugog dijela nerazvrstane ceste.

Sanacijom poprečnoga zauzimanja ili prekopavanja nerazvrstane ceste smatra se i uređenje površine 2 (dva) metra lijevo i desno od rubova iskopa.

Članak 35.

Prije početka izvođenja radova na nerazvrstanoj cesti, izvođač radova dužan je prometnom signalizacijom osigurati mjesto izvođenja radova od njihova početka do završetka.

Članak 36.

Da bi se osigurao stručni i kvalitetni rad na zatrpavanju i dovođenju nerazvrstane ceste u prvotno stanje potrebno je:

* pravilno zasjeći rubove,
* za zatrpavanje koristiti se granuliranim tucanikom (tucanikom 0/32),
* ugraditi tamponski sloj tucanika debljine 25 cm, a zbijenosti 100 MN/m2, te izvještaj o ispitivanju zbijenosti dostaviti Gradu Dubrovniku,
* na javnoj prometnoj površini na kojoj se odvija kolni promet rov nabiti mehanički,
* temeljito očistiti,
* premazati obrađene rubove bitumenskom emulzijom,
* poprskati podlogu bitumenskom emulzijom u količini od 0,30 kg/m2,
* ugraditi asfalt debljine 6 cm, kao izravnavajući sloj asfaltne mješavine tipa AB 16 i BNS 22, te na to habajući sloj debljine 4 cm, asfaltne mješavine tipa AB 11, uz prethodno pripremljenu površinu do razine postojećeg asfalta,
* uzdužni rubovi spojeva moraju biti premazani vezivom, kako bi se osigurala što bolja veza između prethodno i novopoloženog asfaltnog sloja,
* na javnoj prometnoj površini na kojoj se odvija pješački promet izvesti nabijanje posteljice,
* podlogu ugraditi nabijanjem,
* izraditi završni sloj od kamenih ploča, betonskih elemenata, betona ili od materijala od kojega je bila izrađena javna prometna površina prije prekopavanja,
* obnoviti svu oštećenu i uništenu vodoravnu i okomitu prometnu signalizaciju,
* obnoviti sve oštećeno i uništeno javno zelenilo,
* izvesti sve završne radove.

Članak 37.

U tijeku izvođenja radova na prekopavanju nerazvrstanih cesta investitor je dužan voditi stalni stručni nadzor, a o vršitelju nadzora izvijestiti nadležni upravni odjel koji je izdao odobrenje za prekopavanje .

Članak 38.

Radovi na prekopavanju kolnika, ako se on presijeca po širini, moraju se izvoditi u etapama

tako da jedna polovica kolnika bude uvijek slobodna za promet. Ako se prekopavanje izvodi po širini nogostupa, izvođač radova obvezan je prikladnim sredstvima osigurati siguran prelazak pješaka preko iskopa.

Članak 39.

Zemlja i drugi materijal koji se izbacuje prilikom prekopavanja nerazvrstane ceste i građevni materijal koji služi za izgradnju podzemnoga ili nadzemnoga objekta moraju se odlagati samo s jedne strane nogostupa ili kolnika.

Zemlja i drugi materijal u rasutom stanju moraju se ograditi, a materijal koji, po svojoj prirodi

može nanijeti ozljedu ili zaprljati prolaznike ili vozilo, mora biti osiguran.

Članak 40.

U Povijesnoj gradskoj jezgri, kontaktnim zonama Ploča i Pila i u ulicama kojima se odvija javni gradski prijevoz putnika i promet vozilima, zabranjeno je svako prekopavanje javno -

prometnih površina u vremenu od 15. lipnja do 15. rujna, osim u izvanrednim okolnostima.

Na ostalim javno-prometnim površinama Grada, u posebno opravdanim i iznimnim prilikama, dopustit će se prekopavanje javno-prometnih površina u razdoblju od 15. lipnja do 15. rujna.

Izvanrednim okolnostima, sukladno stavku 1. ovoga članka, smatra se pucanje cijevi u vodovodnoj i kanalizacijskoj mreži ili oštećenje instalacija na električnoj, telefonskoj i drugoj

mreži.

U takvim okolnostima može se započeti s radovima na prekopavanju javnih prometnih površina bez prethodno ishođenog odobrenja o prekopavanju, s time da je investitor obvezan

odobrenje ishoditi u roku od 24 sata, računajući od početka radova.

Radovi na prekopavanju javno-prometnih površina u izvanrednim okolnostima moraju se

izvoditi bez prekida i bez obzira na redovito radno vrijeme, doba dana i vremenske prilike.

Članak 41.

Novoizgrađene ili rekonstruirane nerazvrstane ceste odnosno javno-prometne površine ne mogu se prekopavati pet godina, računajući od dana puštanja u promet, osim pri pojavi izvanrednih okolnosti.

Uz dozvolu nadležnog upravnog odjela mogu se prije isteka vremena iz prethodnoga stavka prekopavati nerazvrstane ceste odnosno javno-prometne površine ako je novoizgrađeni objekt potrebno priključiti na komunalnu infrastrukturu.

U posebno opravdanim slučajevima nadležni upravni odjel nadležan može izdati dozvolu za prekopavanje nerazvrstanih cesta odnosno javno-prometnih površina i prije isteka roka od dvije godina, bez obzira na vrstu objekta pod uvjetom da se o trošku investitora obnovi cijela kolnička konstrukcija nerazvrstane ceste u širini od najmanje jedne kolničke trake u duljini prekopa, odnosno u širini od najmanje 5 metara ukoliko se prekopavanje ne vrši paralelno s osovinom ceste.

Članak 42.

Investitor je pored naknade iz članka 29. ove Odluke dužan uplatiti i novčani polog na račun Grada Dubrovnika u visini novčanih sredstava potrebnih da se nerazvrstana cesta odnosno javna prometna površina dovede u prvotno stanje (u daljnjem tekstu: polog).

Visinu pologa iz prethodnoga stavka utvrdit će nadležni upravni odjel koji odlučuje o izdavanju odobrenja za prekopavanje u svakom pojedinačnom slučaju.

Umjesto novčanoga pologa investitor može dati i odgovarajuće bankovno jamstvo.

Grad Dubrovnik vratit će polog investitoru kad se utvrdi da su radovi na prekopavanju i dovođenju u prvotno stanje izvedeni kvalitetno i na vrijeme.

Nadležni upravni odjel koji je izdao odobrenje za prekopavanje prati stanje kvalitete izvršenih radova na dovođenju prekopane nerazvrstane ceste odnosno javno prometne površine u prvotno stanje.

Članak 43.

Od pologa iz prethodnoga članka nadležni upravni odjel naplaćivat će i naknade za prekoračenje roka za izvođenje radova, i to dnevno 10,00 kuna po metru četvornom ili metru dužnom zauzete nerazvrstane ceste odnosno javne prometne površine.

Sredstva dobivena na način određen u prethodnom stavku upotrijebiti će za održavanje javno-prometnih površina.

Članak 44.

Visina pologa iz članka 43. za prekopavanje i dovođenje javne površine u prvotno stanje utvrđuje se na temelju jediničnih cijena iz troškovnika tvrtke koja s Gradom Dubrovnikom ima za tekuću godinu sklopljen ugovor o održavanju nerazvrstanih cesta i javnih površina.

Članak 45.

Gradonačelnik Grada Dubrovnika u iznimnim slučajevima prilikom izvođenja građevinskih radova važnih za Grad Dubrovnik, može investitora djelomično ili potpuno osloboditi od plaćanja naknada propisanih ovom Odlukom.

Članak 46.

Nadležni upravni odjeli vode očevidnike o izdanim odobrenjima za prekopavanje nerazvrstane ceste

Članak 47.

Iznimno od odredbe članka 23. ove Odluke, investitor radova nije dužan ishoditi od nadležnog upravnog odjela prethodno pisano odobrenje za prekopavanje nerazvrstane ceste ako je, uslijed oštećenja na uređajima i instalacijama ugrađenim u nerazvrstanu cestu, neposredno ugrožena sigurnost prometa odnosno život i zdravlje građana ili bi mogla nastati veća gospodarska šteta (hitne intervencije).

Investitor radova iz stavka 1. ovoga članka dužan je mjesto izvođenja radova označiti privremenom prometnom signalizacijom, te o potrebi obavljanja radova obavijestiti nadležni upravni odjel u roku od jednog dana od dana početka izvođenja radova i podnijeti zahtjev za odobrenje prekopavanja nerazvrstane ceste.

Članak 48.

Ako se na nerazvrstanoj cesti bez odobrenja za prekopavanje izvode ili izvedu radovi ili radnje koji mogu oštetiti nerazvrstanu cestu ili ugroziti sigurnost prometa na njoj, izvođač radova redovnog održavanja ceste je dužan, odmah po uočavanju navedenih radnji, izvijestiti upravni odjel nadležan za promet te po nalogu upravnog odjela poduzeti sve mjere za otklanjanje opasnosti od oštećenja nerazvrstane ceste i sigurnosti prometa na njoj.

U slučajevima iz stavka 1. ovoga članka, upravni odjel nadležan za promet je ovlašten obustaviti radove i/ili naložiti plaćanje troškova nastalih poduzimanjem mjera iz stavka 1. ovoga članka.

Troškove poduzimanja mjera iz stavka 1. ovoga članka snose investitor i izvođač radova na nerazvrstanoj cesti.

Članak 49.

Za vrijeme izvođenja radova na nerazvrstanoj cesti investitor je dužan osigurati pješački promet i promet vozila, uz poduzimanje svih mjera sigurnosti (signalizacija, fizičke prepreke i privremeno prekrivanje građevinskih jama i ulegnuća većih od 5 cm i slično) sukladno propisima.

Investitor je odgovoran za svaku štetu koja nastane trećim osobama uslijed izvođenja radova na nerazvrstanim cestama i njihovog zauzimanja.

Članak 50.

Uvjete za gradnju priključka i prilaza na nerazvrstanu cestu utvrđuje upravni odjel nadležan za promet u postupku izdavanja akta kojim se provode dokumenti prostornog uređenja sukladno propisima.

Priključak i prilaz na nerazvrstanu cestu smiju se izvesti samo uz prethodnu pisanu suglasnost upravnog odjela nadležnog za promet.

Priključak i prilaz na nerazvrstanu cestu sa uređenom kolničkom konstrukcijom (asfalt, beton i slično) mora se izgraditi sa istom ili sličnom kolničkom konstrukcijom u duljini od najmanje 5 metara.

Oborinske vode sa priključaka i prilaza ne smiju se ispuštati na nerazvrstanu cestu.

Troškove građenja priključka i prilaza na nerazvrstanu cestu, uključujući i postavljanje potrebnih prometnih znakova, signalizacije i opreme snosi ovlaštenik prava građenja ili vlasnik nekretnine koja se spaja na nerazvrstanu cestu.

Osoba koja izvede priključak odnosno prilaz na nerazvrstanu cestu protivno odredbama ovoga članka, kao i osoba koja se služi priključkom odnosno prilazom izvedenim protivno odredbama ovoga članka, nema pravo od Grada potraživati naknadu štete nastale korištenjem toga priključka odnosno prilaza.

Članak 51.

U blizini raskrižja dviju nerazvrstanih cesta u razini, raskrižja nerazvrstane ceste s javnom cestom u razini ili u unutarnjim stranama cestovnog zavoja, ne smiju se saditi drveće i grmlje, postavljati naprave, ograde ili drugi predmeti koji onemogućavaju preglednost na nerazvrstanoj cesti.

Vlasnik ili posjednik zemljišta uz nerazvrstanu cestu dužan je na zahtjev komunalnog redarstva Grada Dubrovnika otkloniti drveće, grmlje, naprave, ograde ili druge predmete iz trokuta preglednosti i iz slobodnog profila nerazvrstane ceste.

Ukoliko vlasnik ili posjednik zemljišta uz nerazvrstanu cestu ne postupi po zahtjevu iz stavka 2. ovog članka izvođač radova redovnog održavanja ceste će potrebne radove obaviti o trošku vlasnika ili posjednika.

Članak 52.

U postupku izdavanja akata za građenje objekata i instalacija na nerazvrstanoj cesti ili unutar zaštitnog pojasa nerazvrstane ceste, prethodno se od upravnog odjela nadležnog za promet Grada Dubrovnika moraju ishoditi posebni uvjeti.

Zaštitni pojas, u smislu stavka 1. ovoga članka, mjeri se od vanjskog ruba zemljišnog pojasa, a njegova širina se utvrđuje sukladno zakonu kojim se uređuju ceste.

Ukoliko nerazvrstana cesta nema zemljišnog pojasa, zaštitni pojas iz stavka 1. ovoga članka se mjeri od vanjskog ruba kolnika odnosno nogostupa nerazvrstane ceste, tako da je u pravilu sa svake strane širok 10 m.

Članak 53.

Vozila u prometu na nerazvrstanoj cesti, sama ili zajedno s teretom, moraju dimenzijama, ukupnom masom i osovinskim opterećenjem udovoljavati propisanim uvjetima za pojedine vrste vozila.

Iznimno od odredbe stavka 1. ovoga članka izvanredni prijevoz moguć je na temelju dozvole za izvanredni prijevoz kojom se utvrđuju uvjeti i način njegova obavljanja te iznos i način plaćanja naknade i drugih troškova izvanrednoga prijevoza.

Vozilo kojim se obavlja izvanredni prijevoz mora udovoljiti zahtjevima tehničke ispravnosti u skladu sa zakonom kojim se uređuje sigurnost prometa na cestama.

Dozvolu za izvanredni prijevoz na nerazvrstanoj cesti u smislu stavka 2. ovoga članka izdaje upravni odjel nadležan za promet.

Ako se izvanredni prijevoz treba obaviti na javnoj i na nerazvrstanoj cesti dozvolu za izvanredni prijevoz izdaje pravna osoba koja upravlja javnom cestom.

O izdanim dozvolama za izvanredni prijevoz nadležni upravni odjel dužan je obavijestiti Ministarstvo unutarnjih poslova, nadležnu policijsku upravu i inspekciju za ceste mjerodavnog ministarstva kao i komunalno redarstvo.

Uvjete i način obavljanja izvanrednoga prijevoza na nerazvrstanoj cesti te uvjete i postupak za izdavanje dozvole za izvanredni prijevoz na nerazvrstanoj cesti utvrđuje gradonačelnik.

Članak 54.

Troškove izvanrednog prijevoza na nerazvrstanoj cesti koji se odnose na troškove postupka izdavanja dozvole za izvanredni prijevoz, troškove poduzimanja posebnih mjera koje se moraju provesti radi sigurnosti izvanrednog prijevoza (podupiranje i ojačanje mostova i drugih objekata, pratnja i drugo) i naknadu za izvanredni prijevoz plaća prijevoznik.

Visinu i način plaćanja troškova iz stavka 1. Ovoga članka utvrđuje gradonačelnik.

Sredstva naknade i drugih troškova izvanrednog prijevoza na nerazvrstanoj cesti uplaćuju se u korist proračuna Grada.

Članak 55.

Ako se kontrolom utvrdi da se izvanredni prijevoz na nerazvrstanoj cesti obavlja bez dozvole, tj. ako se utvrdi da osovinsko opterećenje, ukupna masa i dimenzije vozila premašuju dozvolom utvrđene iznose, izvanredni prijevoz može se nastaviti tek nakon pribavljanja odgovarajuće dozvole i plaćanja naknade za izvanredni prijevoz, tj. nakon odgovarajućega usklađenja s propisanim osovinskim opterećenjem, ukupnom masom i dimenzijom vozila.

U slučaju iz stavka 1. ovog članka, prijevoznik je dužan uz troškove kontrole platiti i naknadu za izvanredni prijevoz za prijeđeni put do mjesta kontrole, tj. do mjesta usklađenja osovinskog opterećenja, ukupne mase i dimenzija vozila te nadoknaditi svu time prouzročenu štetu na nerazvrstanoj cesti.

IV. NADZOR

Članak 56.

Poslove inspekcijskog nadzora nerazvrstanih cesta iz članka 5. stavka 1. podstavka 1. ove Odluke obavlja inspektor za ceste nadležnog ministarstva, sukladno propisima kojim se uređuju ceste i posebnim zakonom.

Inspekcijski nadzor nad nerazvrstanim cestama iz članka 5. stavka 1. podstavka 2. do 5. ove Odluke, obavljaju komunalni redari sukladno propisima kojim se uređuju ceste i zakonom kojim se uređuje komunalno gospodarstvo.

U obavljanju nadzora iz stavka 2. ovoga članka, komunalni redar ovlašten je poduzeti radnje sukladno propisima kojima se uređuje komunalno gospodarstvo te odlukom kojom se uređuje komunalni red.

V. PREKRŠAJNE ODREDBE

Članak 57.

Novčanom kaznom u iznosu od 10.000,00 kuna kaznit će se za prekršaj izvođač radova redovnog održavanja ceste ako:

* ne osigura redovito održavanje nerazvrstanih cesta (članak 15. ove Odluke),
* pravovremeno ne obavlja popravak udarnih jama, oštećenja i drugih izrazito opasnih mjesta na nerazvrstanim cestama (članak 16. stavak 1. ove Odluke),
* ne osigura održavanje nerazvrstanih cesta u zimskim uvjetima (članak 20. ove Odluke),
* se ne pridržava odredbe članka 22. stavka 4. i 5. ove Odluke,
* ne prijavi radove i ne poduzme mjere za otklanjanje opasnosti za oštećenje nerazvrstane ceste i sigurnosti prometa na njima (članak 48. stavak 1. ove Odluke).

Za prekršaje iz stavka 1. ovoga članka kaznit će se i odgovorna osoba Izvođača novčanom kaznom u iznosu od 2.000,00 kuna.

Članak 58.

Novčanom kaznom u iznosu od 10.000,00 kuna kaznit će se za prekršaj pravna osoba ako:

* se ne pridržava odredbe članka 13. stavka 3. ove Odluke,
* se ne pridržava odredbe članka 22. stavka 2. i 3. ove Odluke,
* se ne pridržava odredbe članka 23. stavka 1. ove Odluke,
* se ne pridržava odredbe članka 47. stavka 2. ove Odluke,
* se ne pridržava odredbe članka 50. stavka 2. ove Odluke,
* se ne pridržava odredbe članka 51. ove Odluke.

Za prekršaje iz stavka 1. ovoga članka kaznit će se fizička osoba-obrtnik i osoba koja obavlja drugu samostalnu djelatnost novčanom kaznom u iznosu od 5.000,00 kuna.

Za prekršaje iz stavka 1. ovoga članka kaznit će se i odgovorna osoba u pravnoj osobi i fizička osoba novčanom kaznom u iznosu od 2.000,00 kuna.

VI. PRIJELAZNE I ZAVRŠNE ODREDBE

Članak 59.

Danom stupanja na snagu ove Odluke prestaje važiti Odluka o nerazvrstanim cestama na području grada Dubrovnika („Službeni glasnik Grada Dubrovnika“, broj: 1/14.) i Pravilnik o zaštiti javnih površina („Službeni glasnik Grada Dubrovnika“, broj: 7/11., 2/12. i 1/14.)

Članak 60.

Postupci započeti do dana stupanja na snagu ove Odluke dovršit će se prema odredbama ove Odluke.

Članak 61.

Ova Odluka stupa na snagu osmoga dana od dana objave u Službenom listu Grada Dubrovnika.

Predsjednik Gradskog vijeća

Mr. sc. Marko Potrebica, v.r.

**Obrazloženje**

Važećim Zakonom o cestama (NN broj 84/11, 18/13, 22/13, 54/13, 148/13 i 92/14, dalje u tekstu: Zakon) člankom 101. st. 1. propisano je kako je nerazvrstana cesta javno dobro u općoj uporabi u vlasništvu jedinice lokalne samouprave na čijem se području nalazi, dok su člancima 45. – 74. Zakona propisane su mjere za zaštitu javnih cesta i prometa

Člankom 109. Zakona o cestama, stavcima 2. i 3. propisano je da jedinica lokalne samouprave uređuje zaštitu nerazvrstanih cesta uz odgovarajuću primjenu odredbi članka 45. stavka 1., 2., 4. i 5., članka 49., 51., 54., 57., 58., 60., 61. i 62. ovoga Zakona te propisuje prekršajne odredbe. Na nerazvrstane ceste odgovarajuće se primjenjuju odredbe članka 46., 47. i 48. ovoga Zakona.

Upravljanje, građenje, rekonstrukcija i održavanje nerazvrstanih cesta na području Grada Dubrovnika, kontrola i nadzor nad izvođenjem radova na nerazvrstanim cestama te mjere za njihovu zaštitu uređene su Odlukom o nerazvrstanim cestama na području Grada Dubrovnika (Službeni glasnik Grada Dubrovnika broj 1/14).

Međutim, iznosi i načini naplate naknade za zauzimanje, prekopavanje i izvanrednu uporabu javnih i javno-prometnih površina (u što spadaju i nerazvrstane ceste) na području Grada Dubrovnika, a u svrhu njihove zaštite propisani su i Pravilnikom o zaštiti javnih površina (Službeni glasnik Grada Dubrovnika broj:7/11, 2/12 i 1/14).

Kako bi se izbjeglo dupliranje pravnih normi odnosno uređivanje istog pravnog područja različitim aktima, uređivanje istog pravnog područja na različit način, ali i u svrhu potpunog usklađivanja predmeta uređenja ove odluke sa pozitivnim propisima (Zakonom o cestama, Pravilnikom o održavanju cesta, NN 90/14 i Pravilnikom o izvanrednom prijevozu, NN 92/18) potrebno je donijeti novu Odluku o nerazvrstanim cestama na području Grada Dubrovnika čijim stupanjem na snagu bi prestao važiti Pravilnik o zaštiti javnih površina (Službeni glasnik Grada Dubrovnika broj:7/11, 2/12 i 1/14).

Nova Odluka o nerazvrstanim cestama na području Grada Dubrovnika nastala je sintezom dosadašnje Odluke o nerazvrstanim cestama na području Grada Dubrovnika i Pravilnika o zaštiti javnih površina na način da su u ovu Odluku uglavljene odredbe ranije Odluke o nerazvrstanim cestama usklađene sa pozitivnim propisima i primjenjive nadalje.

Pored navedenog, odredbe Pravilnika o zaštiti javnih površina kojima se detaljnije uređuju pitanja prekomjerne uporabe i opterećenja nerazvrstane ceste i prekopavanja su nakon usklađivanja sa pozitivnim propisima isto tako uglavljene u novu Odluku o nerazvrstanim cestama.

Donošenjem ove odluke podiže se razina pravne sigurnosti i transparetnosti budući su izbjegnute negativne posljedice navedene u ranijem pasusu ovog obrazloženja stoga se predlaže ovu Odluku usvojiti.



R E P U B L I K A H R V A T S K A

DUBROVAČKO-NERETVANSKA ŽUPANIJA

**G R A D D U B R O V N I K**

Upravni odjel za promet

KLASA: 363-01/18-09/28

URBROJ: 2117/01-11-19-01

Dubrovnik, 28. veljače 2019.g.

**GRADONAČELNIK GRADA DUBROVNIKA**

**-ovdje**-

PREDMET:Prijedlog Zaključka o donošenju Odluke o nerazvrstanim cestama na području Grada Dubrovnika.

Važećim Zakonom o cestama (NN broj 84/11, 18/13, 22/13, 54/13, 148/13 i 92/14, dalje u tekstu: Zakon) člankom 101. st. 1. propisano je kako je nerazvrstana cesta javno dobro u općoj uporabi u vlasništvu jedinice lokalne samouprave na čijem se području nalazi, dok su člancima 45. – 74. Zakona propisane su mjere za zaštitu javnih cesta i prometa.

Člankom 109. Zakona, stavcima 2. i 3. propisano je da jedinica lokalne samouprave uređuje zaštitu nerazvrstanih cesta uz odgovarajuću primjenu odredbi članka 45. stavka 1., 2., 4. i 5., članka 49., 51., 54., 57., 58., 60., 61. i 62. ovoga Zakona te propisuje prekršajne odredbe. Na nerazvrstane ceste odgovarajuće se primjenjuju odredbe članka 46., 47. i 48. navedenog Zakona.

Upravljanje, građenje, rekonstrukcija i održavanje nerazvrstanih cesta na području Grada Dubrovnika, kontrola i nadzor nad izvođenjem radova na nerazvrstanim cestama te mjere za njihovu zaštitu uređene su Odlukom o nerazvrstanim cestama na području Grada Dubrovnika (Službeni glasnik Grada Dubrovnika broj 1/14).

Međutim, iznosi i načini naplate naknade za zauzimanje, prekopavanje i izvanrednu uporabu javnih i javno-prometnih površina (u što spadaju i nerazvrstane ceste) na području Grada Dubrovnika, a u svrhu njihove zaštite propisani su i Pravilnikom o zaštiti javnih površina (Službeni glasnik Grada Dubrovnika broj:7/11, 2/12 i 1/14).

Kako bi se izbjeglo dupliranje pravnih normi odnosno uređivanje istog pravnog područja različitim aktima, uređivanje istog pravnog područja na različit način, ali i u svrhu potpunog usklađivanja predmeta uređenja ove odluke sa pozitivnim propisima (Zakonom o cestama, Pravilnikom o održavanju cesta, NN 90/14 i Pravilnikom o izvanrednom prijevozu, NN 92/18) potrebno je donijeti novu Odluku o nerazvrstanim cestama na području Grada Dubrovnika.

Slijedom navedenog predlaže se Gradonačelniku Grada Dubrovnika donijeti sljedeći:

**ZAKLJUČAK**

1. Utvrđuje se prijedlog Odluke o nerazvrstanim cestama na području Grada Dubrovnika i upućuje Gradskom vijeću na raspravu i donošenje.

2.Izvjestitelj u ovom predmetu je Đuro Šutalo, pročelnik Upravnog odjela za promet .

PRILOG:

* prijedlog Odluke o nerazvrstanim cestama na području Grada Dubrovnika

S poštovanjem,

Pročelnik

Đuro Šutalo

DOSTAVITI:

* Naslov
* Evidencija
* Pismohrana